CELEX: 32014D0924
Language: ro
Date: 2014-12-16 00:00:00
Title: 2014/924/UE: Decizia de punere în aplicare a Comisiei din 16 decembrie 2014 de stabilire a unor derogări de la anumite dispoziții ale Directivei 2000/29/CE a Consiliului în ceea ce privește lemnul și scoarța de frasin ( Fraxinus L.) originare din Canada și din Statele Unite ale Americii [notificată cu numărul C(2014) 9469]

18.12.2014   
            
            
               RO
            
            
               Jurnalul Oficial al Uniunii Europene
            
            
               L 363/170
            
         DECIZIA DE PUNERE ÎN APLICARE A COMISIEI
   din 16 decembrie 2014
   de stabilire a unor derogări de la anumite dispoziții ale Directivei 2000/29/CE a Consiliului în ceea ce privește lemnul și scoarța de frasin (Fraxinus L.) originare din Canada și din Statele Unite ale Americii
   
      
         [notificată cu numărul C(2014) 9469]
      
   
   
      (2014/924/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 15 alineatul (1) prima liniuță,
   întrucât:
   
               (1)
            
            
               În conformitate cu articolul 5 alineatul (1) din Directiva 2000/29/CE, coroborat cu punctele 2.3, 2.4 și 2.5 din secțiunea I a părții A din anexa IV la directiva respectivă, statele membre interzic introducerea în Uniune a lemnului și a scoarței de frasin (Fraxinus L.) originare din Canada și din Statele Unite ale Americii, cu excepția cazului în care ele îndeplinesc cerințele speciale prevăzute în a doua coloană a punctelor respective. Aceste puncte au fost modificate cel mai recent prin Directiva de punere în aplicare 2014/78/UE a Comisiei (2).
            
         
               (2)
            
            
               Prin scrisorile datate 20 august 2014 și 9 septembrie 2014, Canada a solicitat o amânare în ceea ce privește aplicarea punctelor menționate la considerentul 1, pentru a-și adapta sistemele de certificare a exporturilor la respectivele cerințe.
            
         
               (3)
            
            
               Printr-o scrisoare datată 2 septembrie 2014, Statele Unite ale Americii au solicitat o amânare în ceea ce privește aplicarea punctelor menționate la considerentul 1, pentru a-și adapta sistemele de certificare a exporturilor la respectivele cerințe.
            
         
               (4)
            
            
               Canada și Statele Unite ale Americii au un istoric demonstrat de respectare cu consecvență a condițiilor privind lemnul și scoarța de frasin (Fraxinus L.).
            
         
               (5)
            
            
               Este adecvat să se autorizeze statele membre să aplice în mod temporar derogări de la punctele 2.3, 2.4 și 2.5 din secțiunea I a părții A din anexa IV la Directiva 2000/29/CE în ceea ce privește introducerea în Uniune a lemnului și a scoarței de frasin (Fraxinus L.) originare din Canada și din Statele Unite ale Americii. Respectivele derogări ar trebui să facă obiectul unor condiții prin care să se asigure că riscul fitosanitar respectiv este la un nivel acceptabil.
            
         
               (6)
            
            
               Statele membre ar trebui să informeze rapid Comisia și celelalte state membre cu privire la fiecare transport care nu îndeplinește condițiile din prezenta decizie, pentru a se asigura o imagine de ansamblu reală asupra situației și aplicarea măsurilor care se impun, dacă este cazul, la nivelul Uniunii.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Autorizație de derogare
   (1)   Prin derogare de la articolul 5 alineatul (1) din Directiva 2000/29/CE, coroborat cu punctele 2.3, 2.4 și 2.5 din secțiunea I a părții A din anexa IV la directiva respectivă, statele membre pot autoriza introducerea pe teritoriul lor a lemnului și a scoarței izolate de frasin (Fraxinus L.) originare din Canada și din Statele Unite ale Americii în cazul în care îndeplinesc condițiile din anexa la prezenta directivă.
   (2)   Prin derogare de la articolul 5 alineatul (1) din Directiva 2000/29/CE, coroborat cu punctul 2.5 din secțiunea I a părții A din anexa IV la directiva respectivă, statele membre pot autoriza introducerea pe teritoriul lor a obiectelor fabricate din scoarță de frasin (Fraxinus L.) originare din Canada și din Statele Unite ale Americii în cazul în care îndeplinesc condițiile de la punctul 4 din anexa la prezenta directivă.
   Articolul 2
   Certificat fitosanitar
   Certificatul fitosanitar, astfel cum se prevede la articolul 13 alineatul (1) punctul (ii) din Directiva 2000/29/CE, se emite fie în Canada, fie în Statele Unite ale Americii. El include, la rubrica „Declarație suplimentară”, următoarele elemente:
   
               (a)
            
            
               o declarație „În conformitate cu cerințele UE stabilite în Decizia de punere în aplicare 2014/924/UE a Comisiei (3)
               
            
         
               (b)
            
            
               dacă este cazul, o indicație cu privire la care condiție este îndeplinită, astfel cum se prevede la punctul 1, 2 sau 3 din anexă;
            
         
               (c)
            
            
               dacă este cazul, numele zonei indemne de dăunători în sensul punctelor 1, 2 sau 3 din anexă.
            
         Articolul 3
   Notificarea neconformității
   Statele membre notifică Comisiei și celorlalte state membre cu privire la fiecare transport care nu este în conformitate cu condițiile stabilite în anexă.
   Notificarea respectivă se efectuează în termen de cel mult trei zile lucrătoare de la data interceptării unui astfel de transport.
   Articolul 4
   Data expirării
   Prezenta decizie expiră la 31 decembrie 2015.
   Articolul 5
   Destinatari
   Prezenta decizie se adresează statelor membre.
   
      Adoptată la Bruxelles, 16 decembrie 2014.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Directiva de punere în aplicare 2014/78/UE a Comisiei din 17 iunie 2014 de modificare a anexelor I, II, III, IV și V la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (JO L 183, 24.6.2014, p. 23).
   
      (3)  JO L 363, 18.12.2014, p. 170.”;
   
      ANEXĂ
      CONDIȚIILE LA CARE SE FACE REFERIRE LA ARTICOLUL 1
      Lemnul și scoarța izolată de frasin (Fraxinus L.) menționate la articolul 1 alineatul (1) trebuie să îndeplinească, după caz, condițiile de la punctul 1, 2 sau 3. Lemnul și scoarța în cauză, menționate la articolul 1 alineatul (1), precum și alte obiecte fabricate din scoarță de frasin (Fraxinus L.), menționate la articolul 1 alineatul (2), trebuie să îndeplinească condițiile de la punctul 4.
      
                  1.
               
               
                  Lemnul de frasin (Fraxinus L.), indiferent dacă figurează sau nu printre codurile NC din anexa V partea B la Directiva 2000/29/CE, inclusiv lemnul care nu și-a păstrat suprafața sa rotundă naturală, trebuie să îndeplinească una dintre următoarele condiții:
                  
                              (a)
                           
                           
                              să provină dintr-o zonă stabilită de către organizația națională de protecție a plantelor din țara exportatoare ca fiind indemnă de Agrilus planipennis Fairmaire în conformitate cu standardele internaționale relevante pentru măsurile de protecție a plantelor; sau
                           
                        
                              (b)
                           
                           
                              să fie tăiat astfel încât să se îndepărteze complet suprafața rotundă.
                           
                        Acest punct nu se aplică lemnului sub formă de:
                  
                              (a)
                           
                           
                              așchii, provenite integral sau parțial de la acești copaci;
                           
                        
                              (b)
                           
                           
                              material de ambalaj din lemn sub formă de lăzi, cutii, coșuri, cilindri și alte ambalaje similare, paleți, boxpaleți și alte platforme de încărcare, grilaje pentru paleți, folosite efectiv pentru transportul obiectelor de orice tip;
                           
                        
                              (c)
                           
                           
                              lemn folosit pentru fixarea sau sprijinirea mărfurilor care nu sunt din lemn.
                           
                        
            
                  2.
               
               
                  Lemnul sub formă de așchii provenite integral sau parțial din frasin (Fraxinus L.), indiferent dacă figurează sau nu printre codurile NC din anexa V partea B la Directiva 2000/29/CE, trebuie să îndeplinească una dintre următoarele condiții:
                  
                              (a)
                           
                           
                              să provină dintr-o zonă stabilită de către organizația națională de protecție a plantelor din țara exportatoare ca fiind indemnă de Agrilus planipennis Fairmaire în conformitate cu standardele internaționale relevante pentru măsurile de protecție a plantelor; sau
                           
                        
                              (b)
                           
                           
                              să fi fost prelucrat în bucăți de cel mult 2,5 cm grosime și lățime.
                           
                        
            
                  3.
               
               
                  Scoarța izolată de frasin (Fraxinus L.) trebuie să îndeplinească una dintre următoarele condiții:
                  
                              (a)
                           
                           
                              să provină dintr-o zonă stabilită de către organizația națională de protecție a plantelor din țara exportatoare ca fiind indemnă de Agrilus planipennis Fairmaire în conformitate cu standardele internaționale relevante pentru măsurile de protecție a plantelor; sau
                           
                        
                              (b)
                           
                           
                              să fi fost prelucrat în bucăți de cel mult 2,5 cm grosime și lățime.
                           
                        
            
                  4.
               
               
                  Lemnul de frasin (Fraxinus L.), lemnul sub formă de așchii rezultate integral sau parțial din frasin (Fraxinus L.) și scoarța izolată de frasin (Fraxinus L.), astfel cum se menționează la punctul 1, 2 sau 3, precum și alte obiecte fabricate din scoarță de frasin (Fraxinus L.), astfel cum se menționează la articolul 1 alineatul (2), trebuie să fi fost inspectate vizual, eșantionate și testate corespunzător proprietăților respectivelor produse și altor obiecte din plante, pentru a se asigura că sunt neafectate de Agrilus planipennis Fairmaire, în conformitate cu Standardul internațional pentru măsuri fitosanitare nr. 23 privind instrucțiunile referitoare la inspecții (1).
               
            
         (1)  ISPM 23. 2005. Instrucțiuni referitoare la inspecții. Roma, IPPC, FAO.